जयपुर। जयपुर में भ्रष्टाचार निरोधक ब्यूरो (एसीबी) की टीम ने रिश्वत मामले में गिरफ्तार बायोफ्यूल प्राधिकरण के मुख्य कार्यकारी अधिकारी (सीईओ) सुरेन्द्र सिंह राठौड़ के घर पर छापा मारकर 3. 62 करोड़ रुपए की नकदी बरामद की है। इसके अलावा, महंगी विदेशी शराब की 90 से अधिक बोतलें भी मिली हैं।
 एसीबी महानिदेशक भगवान लाल सोनी ने बताया कि गिरफ्तार अधिकारी के जयपुर में झोटवाड़ा स्थित आवास में 3. 62 करोड़ रुपए की (अघोषित) नकदी मिली। इसके अलावा, विदेशी शराब की 40 बोतलें मिलीं है। नकदी को जब्त कर लिया गया है। शराब के बारे में स्थानीय पुलिस में मामला दर्ज करवाया गया है।
 उन्होंने बताया कि अधिकारी से जुड़े तीन अपार्टमेंट भी मिले हैं। वहां से अत्यंत महंगी विदेशी शराब की 56 बोतलें जब्त की गई हैं। इस बारे में भी स्थानीय थाने में आबकारी कानून की धाराओं में मामला दर्ज किया गया।
 एसीबी की टीम ने रिश्वत के एक मामले में आरोपी सीईओ राठौड़ एवं संविदाकर्मी देवेश शर्मा को बृहस्पतिवार को शिकायतकर्ता से 5 लाख रुपए की कथित रिश्वत लेते रंगे हाथ गिरफ्तार किया था। सोनी ने बताया कि आरोपी से पूछताछ की जा रही है।
 100 करोड़ की संपत्ति का खुलासा : बताया जा रहा है कि छापे के दौरान राठौड़ की 100 करोड़ की संपत्ति का पता चला है। इसमें नकदी के अलावा प्लॉट और भूखंड भी मिले हैं। इस भ्रष्ट अधिकारी के यहां से पकड़े गए नोटों को गिनने के लिए 10 मशीनें लगानी पड़ीं। पकड़े जाने के बाद एसीबी के अधिकारियों से कहा कि मैं 1000 करोड़ का आदमी हूं, मेरा क्या बिगाड़ लोगे।
 
जयपुर। जयपुर में भ्रष्टाचार निरोधक ब्यूरो की टीम ने रिश्वत मामले में गिरफ्तार बायोफ्यूल प्राधिकरण के मुख्य कार्यकारी अधिकारी सुरेन्द्र सिंह राठौड़ के घर पर छापा मारकर तीन. बासठ करोड़ रुपए की नकदी बरामद की है। इसके अलावा, महंगी विदेशी शराब की नब्बे से अधिक बोतलें भी मिली हैं। एसीबी महानिदेशक भगवान लाल सोनी ने बताया कि गिरफ्तार अधिकारी के जयपुर में झोटवाड़ा स्थित आवास में तीन. बासठ करोड़ रुपए की नकदी मिली। इसके अलावा, विदेशी शराब की चालीस बोतलें मिलीं है। नकदी को जब्त कर लिया गया है। शराब के बारे में स्थानीय पुलिस में मामला दर्ज करवाया गया है। उन्होंने बताया कि अधिकारी से जुड़े तीन अपार्टमेंट भी मिले हैं। वहां से अत्यंत महंगी विदेशी शराब की छप्पन बोतलें जब्त की गई हैं। इस बारे में भी स्थानीय थाने में आबकारी कानून की धाराओं में मामला दर्ज किया गया। एसीबी की टीम ने रिश्वत के एक मामले में आरोपी सीईओ राठौड़ एवं संविदाकर्मी देवेश शर्मा को बृहस्पतिवार को शिकायतकर्ता से पाँच लाख रुपए की कथित रिश्वत लेते रंगे हाथ गिरफ्तार किया था। सोनी ने बताया कि आरोपी से पूछताछ की जा रही है। एक सौ करोड़ की संपत्ति का खुलासा : बताया जा रहा है कि छापे के दौरान राठौड़ की एक सौ करोड़ की संपत्ति का पता चला है। इसमें नकदी के अलावा प्लॉट और भूखंड भी मिले हैं। इस भ्रष्ट अधिकारी के यहां से पकड़े गए नोटों को गिनने के लिए दस मशीनें लगानी पड़ीं। पकड़े जाने के बाद एसीबी के अधिकारियों से कहा कि मैं एक हज़ार करोड़ का आदमी हूं, मेरा क्या बिगाड़ लोगे।